Yoann Gourcuff

**Yoann Gourcuff** () inggih punika salah satunggaling juru main Bal-balan asal Prancis. Posisinipun minangka glandhang. Wiwit mangsa 2006-2007 piyambakipun main kanggé Olympique Lyonnais. Gourcuff kados ingkang sampun kaandharaken déning mantan juru main timnas Prancis, David Ginola, minangka juru main paling apik wonten ing generasinipun. Saking gaya main lan kemampuanipun, piyambakipun lajeng kabandhingaken kaliyan Legenda Prancis, Zinedine Zidane.

Taun 2001 piyambakipun kagabung kaliyan Rennes saking FC Lorient. Éwadéné pikantuk tawaran saking Ajax Amsterdam lan Arsenal F.C., Gourcuff langkung milih tetep wonten ing Rennes nalika piyambakipun resmi minangka juru main profésional nalika taun 2003. Saking mangsa 03/04 dumugi 05/06 piyambakipun main kanggé Rennes wonten ing Liga Prancis (*Ligue 1*). Nalika wonten ing Rennes piyambakipun naté main wonten ing Piala UEFA, Piala Prancis, lan Piala Liga (Prancis). Kajawi punika, piyambakipun ugi sampun ndhèrèk tim nasional bal-balan Prancis ing tingkat U-21.

Yoann minangka putra saking Christian Gourcuff, satunggaling pelatih sarta mantan juru main bal-balan. Sasampuning kemajuanipun wonten ing tim junior, Gourchuff lajeng mlebet ing tim sènior, Gourchuff ingkang rikat dados juru main ingkang apik, langsung dipunminati déning klub Italia, AC Milan. Gourchuff narik kawigatosan saking kathah klub apik, éwadéné makaten, piyambakipun boten naté mlebet ing starting eleven, saèngga kasilihaken dhateng klub saking nagara asalipun, inggih punika Bordeaux. Ndhèrèkaken mangsa ingkang sukssè, ing pundi Bordeaux saged ngrebut *double winner*, lan Gourcuff pikantuk sapérangan pangaji-aji individu ingkang damel piyambakipun lajeng napak asmani kontrak kanthi permanèn. Gourcuff dados *Pemain paling apik Prancis taun punika* (pikantuk pangaji-aji UNFP Ligue 1. Agustus 2010, piyambakipun pindhah dhateng Lyon kanthi kontrak gangsal taun.

Gourcuff minangka juru main Internasional Prancis. Sadèrnègipun main wonten ing tingkat sènior, langkung rumiyin piyammbakipun main wonten ing Tim Nasional Prancis U-19, ingkang menangaken kejuaraan European Under-19 Football Championship taun 2005. Piyambakipun miwiti debut kanggé tim sènior nalika wulan agustus 2008. Gourcuff damel gol internasional kapisananipun kalih wulan candhakipun nalika nglawan tim nasional Rumania. Gourcuff main kapisanan wonten ing tetandhingan ing tunamèn ageng kanggé Prancis nalika Piala Donya FIFA 2010. Wiwit kagabung kaliyan tim nasional, piyambakipun kaposisikaken wonten ing gelandhang (*playmaker*), posisi ingkang dipuntilaraken lan boten dipunisi wiwit Zidane pènsiun taun 2006.

## Awal lan Pagesangan Pribadi
Gourcuff miyos tanggal 11 Juli 1986 wonten ing Ploemeur, Morbihan, Brittany saking pasangan Dr. Marine Thalouarn lan Christian Gourcuff, kekalihipun saking Breston. Asalipun saking kulawarga ulah ragawan. Ingkang ibu minangka juru main basket, ingkang raka, Erwan, minangka perenang lan pembalap sepedha, dén éingkang rama minangka mantan juru main bal-balan ingkang naté main kanggé klub-klub wonten ing kathah nagara, kados Prancis, Switserlan, lan Kanadha, nanging piyambakipun langkung misuwur nalika main kanggé klub Rennes, Lorient, and Le Mans. Ingkang rama lajeng pindhah pedamelan minangka manajer ingkang nindakaken pedamelanipun wonten ing Rennes, Le Mans, Lorient (2), lan Qatari klub Al-Gharafa. Sapunika piyambakipun njabat minangka manager wonten ing Lorient, tugas kaping tiga wonten ing klub punika, ingkang sampun dipunkelola wiwit taun 2003. Minangka putranipun, gourcuff enèm terampil wonten ing ulah raga bal-balan lan tènis, ugi dados juru main paling apik saking golongan umuripun (12 taun), nanging, pungkasanipun Gourcuff langkung milih bal-balan tinimbang tènis. Déné nalika miwiti karièripun minangka juru main bal-balan, Gorucuff langkung remen lan pikantuk inspirasi saking gaya bal-balan tim nasional Brasil taun 1970-an, ingkang kapanggihaken wonten ing kasèt nalika piyambakipun pirsani kaliyan ingkang rama. Piyambakipun asring galdhèn supados saged niru kawegiganipun legènda Brasil, Pelé.

## Karièr Klub 
### Awal karièr lan Rennes
Gourcuff miwiti karièripun kaliya FC Lorient, ingkang nalika samanten dipunmanageri déning bapakipun piyambak nalika taun 1992. Sadanguning wonten ing Lorient, piyambakipun ugi dipungladhi déning PEF Ploufragan, sawijining akademi laladan ingkang dumunung wonten ing Brittany region, ingkang ugi kalatih wonten ing Clairefontaine, akademi wonten ing Île-de-France. Kalebet wonten ing tim punika inggih kanca wonten ing tim ing mangsa candhakipun lan wonten ing tim nasional, inggih punika Jimmy Briand lan Sylvain Marveaux.

Mlebet wonten ing mangsa 2003-2004 Ligue 1. Gourcuff dipunpromosikaken mlebet tim cadhangan wonten ing Championnat de France amateur, level angka 4 wonten ing bal-balan Prancis. Gourcuff main wonten ing 15 tetandhingan kanthi damel 2 gol kaliyan tim punika sadèrèngipun napak asmani kontrak profèsioalipun ingkang kapisanan, november 2003, ingkang dipunpromosikaken dhateng tim sènior déning manager Laszlo Bölöni. Gourcuff miwiti debut minangka juru main profèsional nalika tanggal 25 Januari 2004 nalika ngasoraken Auxerre 2-0 minangka juru main pengganti. Sasampuning tetandhingan punika, piyambakipun kawangsulaken dhateng tim cadhangan. Gourcuff mlebet malih dhateng tim sènior wulan maret, kanthi dados juru main pengganti nalika nglawan Strasbourg lan Lille. Tanggal 18 April, piyambakipun main kapisanan minangka juru main inti nalika menang 3-1 nglawan Bordeaux. Gourcuff main kaping kalih minangka juru main inti wonten ing tetandhingan pungkasan nalika damel satunggal assist nalika menang 4-0 nglawan Montpellier.

Wonten ing mangsa kaping kalihipun kaliyan Bölöni (mangsa 2004-2005), Gourcuff dipunputer kanggé main wonten ing klub cadhangan lan tim sènior. Piyambakipun main kaping 9 wonten ing tim cadhangan lan kaping 21 wonten ing tim sènior. Gourcuff namung main wonten ing 6 tetandhingan kanthi damel satunggal assist nanging boten damel gol. Wonten ing mangsa 2005-2006, piyambakipun dipunparingi kostum kanthi angka 10 déning Bölöni, lan dipunparingi papan ing tim utama. Wonten ing mangsa kapisananipun minangka juru main inti, Gourcuff main wonten ing 42 tetandhingan kanthi nyumbangaken 6 gol. Piyambakipun main wonten ing sisih tengah kaliyan kanca sasami tiyang Prancis Olivier Monterrubio kaliyan juru main Swèdhen Kim Källström lan damel debut wonten ing European tanggal 15 September wonten ing UEFA Cup puteran kapisan kaliyan klub Spanyol, Osasuna minangka juru main pengganti. Rennes menangaken tetandhingan kanthi agrégat 3-1, nanging lajeng kasingkir saking kompetisi wonten ing babak grup ing kompetisi punika. Tigang dinten sasampuning debut Éropanipun, tanggal 18 September, Gourcuff damel gol kapisananipun minangka juru main profèsional nalika menang 2-0 nglawan Monaco. November, Gourcuff damel gol wonten ing tetandhingan nglawan Troyes lan Toulouse. Wonten ing pérangan akir mangsa, Gourcuff ugi damel gol malih. Piyambakipun damel 3 gol wonten ing sekawan minggu. Gol kapisananipun tanggal 25 Pebruari 2006 wonten ing kemanangan tandhang 4-1 nglawan Lyon. Sasampuning satunggal minggu boten damel gol, Gourcuff ngréspon kanthi damel gol wonten ing minggu candhakipun nalika Rennes menang nglawan Ajaccio lan Metz. Wonten ing Coupe de France, Gourcuff main wonten ing sadaya tetandhingan, kanthi Rennes dumugi ing babak semifinal, amargi kasor 3-0 déning Marseille. Wonten ing pungkasaning mangsa, Rennes dumunung wonten ing posisi 7 Ligue 1, kanthi makaten tim punika gadhah hak kanggé ndhèrèk kualifikasi UEFA Intertoto Cup 2006. Gourcuff mungkasi karièripun kaliyan Rennes kanthi nglampahi 80 tetandhingan, 6 gol, lan 9 assist.

### Milan
Sasampuning mangsa 2005-2006, Gourcuff kagayutaken kaliyan sajumlah klub ageng Éropa kados ta klub Walanda, Ajax Amsterdam, klub Spanyol, Valencia, lan klub Inggris, Arsenal. Nanging wonten ing pungkasan, piyambakipu kagabung kaliyan klub Italia, Milan. Gourcuff migunakaken kostum angka 20, lan nindakaken debut kompetitifipun kaliyan *Rossoneri* tanggal 9 Agustus 2006, wonten ing babak grup ronde kaping 3 UEFA Champions League nglawan klub Serbia, Red Star Belgrade. Piyambakipun main minangka juru main pengganti wonten ing menit kaping 81, kanggé nggantosaken Andrea Pirlo nalika Milan menang 1–0. Wonten ing tetandhingan salajengipun kaliyan tim saking Yunani, AEK Athens ing UEFA Champions League babak grup, Gourcuff damel gol kapisanan kanggé klub punika nalika Milan menang 3-0. Gourcuff boten damel debut wonten ing Serie A dumugi tanggal 20 September nalika mainaken tetandhingan kanthi kamenangan 1-0 saking Ascoli. Wonten ing tetandhingan salajengipun, Gourcuff dipunputer antawising dados lineup awal lan wonten ing bangku cadhangan, lan nutup mangsa kanthi damel gol wonten ing tetandhingan pungkasan Milan ing Serie A, sawijining kekalahan 3-2 kanggé Udinese. Éwadéné boten main wonten ing tetandhingan Final Liga Champions UEFA 2007, ingkang dipunmenangaken Milan, Gourcuff ndhèrèk pikantuk medhali pamenang kaliyan klub minangka partisipasinipun wonten ing babak panyisihan grup lan babak sistem palastra tetandhingan.

Amargi Milan menangaken Liga Champions, Gourcuff kalebet wonten ing skuad ingkang tetandhingan wonten ing Piala Super Éropa 2007 lan FIFA Club World Cup 2007, éwadéné piyambakipun boten main wonten ing tetandhingan sadèrèngipun lan boten asring main wonten ing kompetisi salajengipun. Wonten ing mangsa 2007-2008, Gourcuff ngupaya kanggé saged saingan melebt tim inti kaliyan Pemain Tim Nasional Brasil lan Pamenang Pemain Paling Apik Donya FIFA 2007 Kaka. Pangembangan Gourcuff lan tumindak wonten ing klub ugi dados pitakènan déning manajer Carlo Ancelotti ingkang kanthi kritis ngandharaken bilih juru main punika gadhah prakawis bab psikologis. Gourcuff namung main wonten ing 15 tetandhingan liga kanggé klub lan namung kaping sekawan dados starter. Piyambakipun damel satunggal gol wonten ing mangsa punika nalika tanggal 31 Oktober 2007 nalika ngasoraken Sampdoria 5-0. Tanggal 24 Fèbruari 2008, sasampunipun main minangka pengganti wonten ing babak kapisanan, Gourcuff maringi assist kanggé gol ingkang kadamel déning Filippo Inzaghi wonten ing menit kaping 90, kanggé kamenangan 2-1 saking Palermo. Wonten ing 9 tetandhingan pungkasan mangsa, Gourcuff minangka juru main cadhangan ingkang boten dipunmainaken wonten ing 7 tetandhingan. Wonten ing tetandhingan pungkasan, Gourcuff maringi assist kanggé Alexandre Pato wonten ing kamenangen 5-1 saking klub Reggina.

Wonten ing tanggal 31 Mèi 2008, wakil présidhèn saking Milan, Adriano Galliani mutusaken badhé nransfer Gourcuff dhateng klub Prancis, Bordeaux wonten ing kalamangsa 2008-2009. Ing taun 2010, wonten ing satunggaling asiling wawancara kaliyan ariwarti Prancis, L'Equipe, kapten Paolo Maldini ngandharaken bilih Gourcuff kirang ing bab kadhisiplinan ing klub kasebat lan ugi asring nolak kanggé nyinaoni basa Italia. Paolo Maldini ugi ngandharaken, Gourcuff boten maringi pambiyantu ingkang maksimal wonten ing Milan, Gourcuff piyambak ugi mangertos bab punika. Gourcuff boten nanggepi pamanggih punika, nanging ingkang rama, Kristen, boten ngandharaken dhateng France Football bilih wonten sajinis *konspirasi* ingkang péngin ngrisak nama putranipun. Ingkang rama ugi nanggepi tuduhan saking Maldini kanthi ngendika bilih putranipun ndhèrèk kursus basa Italia kalih jam saben dintenipun lan saged micantenan kanthi basa Italia antawis kalih wulan candhakipun, ugi ngandharaken bilih Gourcuff remen babagan taktik, kanggé nanggepi pamanggih saking Maldini ingkang ngendika bilih Gourcuff boten purun sinau basa Italia. Gourcuff ugi dipunbéla déning Présidhèn Klub, Jean-Louis Triaud ingkang minangka mantan présidhèn klubipun nalika Gourcuff taksih wonten ing Bordeaux, ingkang ngandharaken bilih koméntar Maldini, "Yoann boten kados punika. Nomer sedasa ingkang boten main kaliyan golongan ingkang radi nylenéh. Punika boten sami kaliyan punapa ingkang dipunpirsani  nalika Gourcuff wonten ing Bordeaux. Piyambakipun "terintegrasi" kanthi saé kaliyan kanca sanès, lan kolèktif kaliyan sadayanipun wonten ing lapangan. Piyambakipun nilaraken pepènget ingkang saé wonten ing ngriki. "

### Bordeaux 
Wonten ing Bordeaux, Gourcuff langsung mlebet wonten ing skuat kanggé mangsa 2008-2009, lan damel gol wonten ing debutipun nalika nglawan Caen kanthi kamenangen 2-1 lan ugi mbiyantu Bordeaux ngrengkuh Trophy Trophee des ingkang angka 2. Piyambakipun damel gol ingkang angka 4 (gol pamungkas)  nalika Bordeaux menanga 4-0 saking tim Vannes wonten ing Coupe de la Ligue Final. Gourcuff ugi maringi assist kanggé gol ingkang angka 3. Piyambakipun damel kalih gol kanggé Bordeaux wonten ing Liga Champions mangsa 2008-09 tumrap Roma lan CFR Cluj. Tanggal 11 Januari 2009, Gourcuff damel satunggal gol ingkang kapilih minangka gol paling apik wonten ing mangsa punika déning para fans, gol punika kadamel nalika nglawan Paris Saint-Germain kanthi kamenangan 4–0. Sasampuning pikantuk operan saking kancanipun, Matthieu Chalmé, wonten ing njawi kothak pénalti, Gourcuff kanthi rikat "ndriblle" bal, ngléwati bèg PSG, Sylvain Armand, lajeng kanthi rikat nggèsèr bal saking kiwa manengen ingkang damel Sammy Traore ical kaseimbanganipun, lajeng nendhang bal nglèwati kiper Paris Saint-Germain Mickael Landreau kanthi suku tengen pérangan njawinipun.

thumb|100px|left|Gourcuff taun 2008

Kalih minggu candhakipun, Gourcuff damel gol ingkang angka 5 lan 6-ipun, punika kadamel nalika nglawan Nantes wonten ing kamenangan 2-1 lan imbang 2-2 kaliyan Lille Sasampunipun boten damel gol wonten ing 7 minggu candhakipun, Gourcuff wangsul malih saged damel gol nalika nglawan klub Le Havre. Nalika tanggal 20 April 2009, Gourcuff damel kalih gol ingkang kapisanan wonten ing satunggal tetandhingan sadanguning piyambakipun main bal-balan wonten ing karièripun nalika nglawan Rennes, mantan klubipun kanthi kamenangan 3-2. Tigang minggu candhakipun, Gourcuff mempertahankan makaping kaping damel gol wonten ing saben pertandhinganipun nalika nglawan Sochaux, Valenciennes, lan Le Mans, kacathet piyambakipun sampun damel 12 gol wonten ing mangsa punika. Bordeaux menangaken tigang tetandhingan liga, ingkang kanthi makaten damel klub punika dumunung wonten ing posisis angka 1 nuju dhateng minggu pungkasan wonten ing mangsa punika. Pungkasanipun Bordeaux  menangaken gelar liga ingkang minangka gelar kaping enem wonten ing sajarah klub. Klub punika ugi kacathet klub angka kalih ingkang naté ngrengkuh gelar gandha, minangka kasil saking Coupe de la Ligue. Kanggé kasil saking mangsa 2008-09, Gourcuff dipunanugrahi pangaji-aji UNFP Ligue 1 (Player of the Year). Piyambakipun ugi mlebet wonten organisasi Ligue 1 Tim of the Year.

Amargi Gourcuff nglampahi mangsa ingkang nengsemaken, klubipun mbiwarakaken bilih Klub punika badhé kabikak malih kanggé juru main mau saperlu mlebet malih dhateng skuat Milan kanggé mangsa 2009-10. Nanging, rencana klub Milan punika mandheg amargi niyat saking Bordeaux saperlu njangkepi klausul *buy-out* Gourcuff kanthi regi € 15 yuta kalebet wonten ing kasepakatan silihan. Éwadéné general manager Milan, Adriano Galliani lan manajer énggalipun, Leonardo ngupaya kanggé ngajak Gourcuff kersa wangsul dhateng Milan malih, tanggal 28 Mèi, kabiwarakaken bilih Gourcuff sampun ngiket kontrak kaliyan Bordeaux kanthi permanen saking Milan kanthi kontrak sekawan taun. Kanthi béya transfer €13.6 yuta.

thumb|100px|right|Gourcuff sadangunipun latihan wonten ing taun 2009

Gourcuff miwiti Ligue 1 mangsa 2009-2010 kanthi ngklaim pérak ingkang angka 4 kaliyan Bordeaux nalika tanggal 25 Juli 2009, menangaken Trophee des Champions taun 2009 kanthi kamenangan 2-0 saking klub Guingamp. Minangka kasil saking penampilanipun, piyambakipun kadhapuk dados [*Man of the Match*. Kalih minggu candhakipun, piyambakipun damel kalih gol wonten ing tetandhingan pambuka mangsa ing liga nglawan Lens. Kanthi kasil pungkasan 4-1. Rékor kamenangan wonten ing tetandhingan inggih punika menang makaping kaping kanthi cacah 12 tetandhingan tanpa kasor. Nalika tanggal 23 Agustus, piyambakipun maringi satunggal assits, wonten ing tetandhingan nglawan Nice kanthi kamenangan 4-0.

Wonten ing Liga Champions, Gourcuff damel gol tunggal Bordeaux nalika main imbang 1-1 kaliyan klub Italia Juventus, satunggal gol sanèsipun kadamel déning Jaroslav Plasil. Wonten ing tanggal 30 September, Gourcuff kènging cedera pangkal paha wonten ing kamenangan 1-0 saking klub Israèl, Maccabi Haifa, ingkang damel piyambakipun kedah absèn wonten ing kalih tetandhingan liga lan wonten ing tetandhingan internasional. Bordeaux kasor wonten ing kalih tetandhingan. Gourcuff mlebet malih dhateng Bordeaux nalika tetandhingan nglawan klub Jerman Bayern Munich. Wonten ing tetandhingan kapisanan pasca cedera, Bordeaux menang 2-1, Gourcuff boten saged damel gol saking pènalti amargi tendhanganipun ngléwati Kiper Hans-Jörg Butt nanging wonten ing tetandhingan kaping kalih, piyambakipun boten damel kalepatan kanthi damel gol nalika Bordeaux menang 2-0 wonten ing Allianz Arena. Bordeaux mungkasi tetandhingan ing babak grup penyisihan kanthi rékor boten naté kasor.

Kanggé sapérangan ageng wonten ing wulan November lan wiwitan Dhésèmber, Gourcuff ngalami *dip* wonten ing liga kanthi main tanpa saged damel gol lan ugi boten paring satunggal assist. Manager Laurent Blanc lajeng ngandharaken bilih Gourcuff sampun kirang raos percaya dhiri wiwit mantun saking cedera nyusul penalti angka kalih Gourcuff ingkang boten kasil gol éwadéné Bordeaux menanga 1-0 wonten ing tetandhingan tengah minggu saking klub Montpellier wonten ing tanggal 16 November. Nanging, tigang dinten candhakipun, Gourcuff wiwit damel gol malih saha paring assist saking tigang gol ingkang sanès nalika Bordeaux pista gol dhateng klub Lorient. Tanggal 20 Dhésèmber, kados ingkang kaandharaken déning kalawarti France Football dados Pemain Paling Apik taun 2009 ngasoraken juru main-juru main ingkang sanès, kados ta Nicolas Anelka, Hugo Lloris, Thierry Henry, lan Franck Ribéry, nama pungkasan minangka pamenang kalih taun pungkasan.

thumb|100px|left|Gourcuff nalika mangsa 2009–2010

Nalika tanggal 23 Fèbruari 2010, Gourcuff paring assist kanggé gol tunggal Bordeaux, ingkang kadamel déning Michaël Ciani, wonten ing kamenangan *shutout* saking klub Yunani Olympiacos wonten ing lèg kapisanan Liga Champions ,UEFA Liga, babak sistem palastra. Wonten ing lèg angka kalih, piyambakipun damel gol pambuka nalika tetandhingan mlebet ing angka 5 menit saking tendhangan bébas, ingkang ndadosaken Bordeaux unggul agrégat 2-0. Tim menangaken tetandhingan kanthi skor agrégat 3-1 saéngga majeng dhateng babak perempat final ing pundi Bordeaux kapanggih kaliyan sainganipun wonten ing Ligue 1, Lyon. Wonten ing lèg kapisan, Lyon menang 3-1, Gourcuff maringi pambiyantu dhateng gol ingkang kadamel déning Marouane Chamakh. Wonten ing lèg angka kalih, Bordeaux damel gol wonten ing babak kapisan, nanging boten saged damel gol malih, saéngga Lyon majeng dhateng babak semi-final kanthi agrégat 3-2. Nalika tanggal 24 April, wonten ing tetandhingan liga nglawan Lorient, Gourcuff kènging cedera pangkal paha malih nalika wiwitan tetandhingan. Éwadéné nedahaken tandha-tandha cedera, Gourcuff tetep main wonten ing sadengahing tetandhingan dumugi pungkasaning babak kapisanan. Amargi cedera, Gourcuff absèn wonten ing gangsal tetandhingan Liga kaliyan Bordeaux. Klub damel kalih kamenangan, satunggal imbang, lan kaping kalih kasor wonten ing gangsal tetandhingan ingkang nyebabakaken Bordeaux gagal lolos dhateng Kompetisi UEFA mangsa candhakipun.

Wonten ing mangsa 2010-11, Gourcuff main kapisanan kanggé Bordeaux wonten ing tigang tetandhingan. Déné nalika tanggal 22 Agustus 2010, média Prancis nglapuraken bilih, nalika Bordeaux tandhing nglawan Paris Saint-Germain, glandhang Bordeaux punika nedahaken niatipun ingkang kapéngin gabung kaliyan Lyon dhateng para punggawa klub Bordeaux. Wonten ing tetandhingan mau, Gourcuff kalebetaken dhateng bangku cadhangan. Déné wonten ing tetandhingan pungkasanipun kaliyan Bordeaux, Gourcuff paring assist kanggé gol ingkang kadamel déning  Ciani nalika wekdal nedahaken *injury time*.

### Lyon 
thumb|200px|right|Gourcuff wonten ing Lyon taun 2010

Tanggal 23 Agustus 2010, Lyon ngandharaken wonten ing situsipun bilih klub sampun dumugi tembung sarujuk kaliyan Bordeaux babagan transfer Gourcuff. Sasampuning ngléwati cék médis tanggal 25 Agustus, Gourcuff napak asmani kontrak kanthi wekdal gangsal taun kaliyan klub Lyon kanthi bayaran € 22.000.000, ingkang kedah dipunbayar wonten ing tigang angsuran dumugi 31 Dhésèmber 2012. Gourcuff milih angka 29 kanggé kostumipun lan nindakaken debut kaliyan Lyon tanggal 28 Agustus nalika ngasoraken Lorient 2-0. Gourcuff main minangka juru main pengganti wonten ing tetandhingan punika nalika César Delgado cedera. Tanggal 17 Oktober, piyambakipun damel gol kapisanan wonten wiwit main kanggé Lyon nalika ngasoraken Lille 3-1. Wonten ing Liga Champions, Gourcuff damel gol kapisananipun nalika Lyon kasor 4-3 wonten ing babak panyisihan grup saking klub Portugis, Benfica nalika tanggal 2 November. Wonten ing pertengahan November, pyambakipun maringi assist kanggé gol kamenangan Lyon saking Nice lan Lens wonten ing Ligue 1.

Nalika wiwitan wulan Fèbruari 2011, Gourcuff maringi katrangan bilih piyambakipun "kuciwa lan frustrasi" tumrap penampilanipun kanggé Lyon wiwit kagabung kaliyan klub ngandharaken "kula kapéngin langkung saking pribadinipun kula" lan "Sampun gamblang bilih sumbanganipun wonten ing panyerangan boten cekap". Gourcuff ugi ngaku bilih piyambakipun sampun ngupiya adhaptasi kaliyan gaya ingkang dipunagem kaliyan manajer Claude Puel, éwadéné juru main punika lajeng ngandharaken bilih andharanipun sampun ngantos dipuntegesi kanthi béda. Kalih minggu candhakipun, tanggal 18 Fèbruari 2011, Gourcuff damel *hattrick* nalika Lyon ngasoraken Nancy 4-0. Lajeng, kalih wulan candhakipun Gourcuff boten damel satunggal gol, piyambakipun namung saged damel satunggal assist dhateng Jimmy Briand nalika Lyon ngasoraken Lens 3-0 nalika tanggal 10 April. Nalika tanggal 27 April, Gourcuff damel gol pamungkas ingkang menangaken Lyon wonten ing kasil 3-2 nglawan Montpellier sasampuning main minangka juru main pengganti sadéréngipun. Satunggal minggu candhakipun, mangsa kanggé piyambakipun pungkasan sadéréng wekdalipun amargi piyambakipun kènging cedera adduktor nalika klubipun kasor 2-0 saking Toulouse. Gourcuff mungkasi debut wonten ing mangsa kapisananipun kaliyan Lyon kanthi nindakaken 36 tetandhingan, 4 gol, lan 5 assist.

Nalika tanggal 26 Juli 2011, kados ingkang kalaporaken déning Lyon, bilih Gourcuff badhé nindakaken operasi *ankle* (pergelangan suku) saperlu nambani sakit wonten ing pergelangan sukunipun. Operasi punika njalari piyambakipun boten saged ndhèrkè wonten ing sadaya tur pra mangsa klub kanggé mangsa 2011-12. Wonten ing wulan September 2011, piyambakipun pikantuk cedera nalika saweg gladhèn, saèngga boten saged miwiti debutipun wonten ing sangandhapipun manager énggal, Rémi Garde, nglawan Marseille tanggal 18 September. Gourcuff miwiti debutipun satunggal wulan candhakipun, sasampunipun main minangka juru main pengganti nalika Lyon ngasoraken Nancy kanthi skor 3-1. Kalih minggu candhakipun, piyambakipun damel gol kapisananipun wonten ing mangsa punika nalika Lyon menang 2-0 saking Saint-Étienne.

## Karièr Internasional
### Junior (Enèm)
Gourcuff minangka labèl kanggé Prancis wonten ing tingkat sekolah, piyambakipun damel debut kapisananipun wonten ing tim nasional U-17 nalika Prancis imbang kalaawan timnas Spanyol U-17, tanggal 18 September 2002.Piyambakipun damel gol kapisanan kanggé tim nalika tanggal 5 Fèbruari 2003 wonten ing tetandhingan uji coba kaliyan timnas Republik Ceko. Gourcuff mungkasaken mangsa kaliyan timnas U-17 kanthi 12 penampilan lan total 2 gol nalika skuat timnas Prancis U-17 boten saged lolos dhateng Piala Éropa U-17 taun 2003. Déné wonten ing timnas U-18, Gourcuff namung main wonten ing sekawan tetandhingan lan damel satunggal gol kémawon, nalika tanggal 30 Oktober kanthi kasil imbang 2-2 kaliyan timnas Ukraina. Gourcuff wangsul dhateng tingkat internasional kaliyan timnas {{Prancis]] U-19 ingkang minangka péranganing tim pamenang Piala Éropa U-19 taun 2005. Nyaketi turnamèn, Gourcuff damel gol nglawan Timnas Armenia wonten ing babak kualifikasi kapisanan lan Timnas Spanyol U-19 wonten ing babak inggil. Kamenangan 1-0 saking Spanyol ngyakinaken kasiling kualifikasi Prancis kanggé miwiti turnamèn. Wonten ing turnamèn, Gourcuff damel *hat-trick* nalika menang 3-1 saking Timnas Nurwègen kanthi mungkasaken 2 tendhangan pènalti lan satunggal saking permainan kabikak. Piyambakipun paring kalih assist nalika menang 3-2 wonten ing babak semifinal saking timnas Jerman U-19 lan main wonten ing sadaya tetandhingan nalika nglawan Timnas Inggris U-19. Prancis menangaken tetandhingan 3-1, maringi gelar ingkang kaping enem kanggé Prancis lan minangka gelar kapisanan Gourcuff wonten ing tingkat internasional. Total wonten ing Timnas U-19, Gourcuff main wonten ing 17 tetandhingan kanthi damel 7 gol.

Gourcuff nindakaken debut kanggé Timnas Prancis U-21 rikala tanggal 18 Mèi 2006 wonten ing sawijining tetandhingan uji coba kanggé nyamektakaken Piala Éropa U-21 taun 2006 klawan Timnas U-21 Kroasia. Wonten ing salebeting turnamèn, Gourcuff minangka satunggaling juru main ingkang wonten ing sangandhapipun rerata umur ingkang main ing sekawan tetandhingan tim nalika Perncis dumugi ing semifinal lan kasor wonten ing babak tambahan wekdal saking Timnas Walanda U-21. Nalika tanggal 5 September 2006, Gourcuff damel gol kapisananipun wonten ing Timnas U-21 wonten ing Kajuaraan Piala Éropa U-21 taun 2007 wonten ing tetandhingan kualifikas nglawan timnas Slowén U-21. Wondéné, Prancis, gagal lolos dhateng turnamèn punika. Rikala tanggal 27 Maret 2007, Gourcuff dados kaptèn timnas U-21 kanggé kapisanan, déné Prancis kasor 1-0 saking timnas U-21 Nurwègen. Amargi cedera, piyambakipun boten saged ndhèrèk kualifikasi Kajuaraan Piala Éropa U-21 taun 2009 nglawan Timnas Jerman U-21. Prancis kasor kanthi agrégat 2-1. Kasil ingkang négatif mungkasi karièripun wonten ing Timnas U-21.

### Sènior 
thumb|220px|right|Gourcuff wonten ing timnas Prancis

Gourcuff pikantuk dhawauh saperlu mlebet dhateng tim sènior tanggal 11 Agustus 2008 kanggé tetandhingan uji coba nglawan Timnas Swèdhen ingkang kalaksananaken tanggal 20 Agustus. Piyambakipun nindakaken *caps* kapisananipun wonten ing tetandhingan minangka juru main pengganti wonten ing menit kaping 92 rikala Prancis menang 3-2. Piyambakipun damel gol kapisananipun tumrap *Les Bleus* rikala tanggal 11 Oktober 2008, wonten ing tetandhingan kualifikasi Piala Donya 2010 klawan timnas Rumania. Satunggalig tendhangan saking jarak 30 mèter wonten ing tetandhingan ingkang kanthi kasil imbang 2-2 negesaken posisi Prancis wonten ing grup. Wiwit tetandhingan nglawan Timnas Serbia, ingkang dipunlaksanakaken satunggal wulan sadèrèngipun tetandhingan klawan Rumania, manajer Raymond Domenech sampun mapanaken Gourcuff wonten ing posisi gelandhang, wonten ing sawingkingipun penyerang, posisi ingkang dèrèng wonten ingkang ngisi malih wiwit Zinedine Zidane pènsiun sasampunipun Piala Donya 2006. Rikal tanggal 30 Mèi, Gourcuff paring assist dhateng gol ingkang kadamel déning William Gallas nalika Prancis main imbang 1-1 kaliyan Timnas Tunisia.

Gourcuff minangka anggota saking 23 juru main Prancis ingkang main wonten ing Piala Donya FIFA 2010. Tanggal 11 Juni 2010, Gourcuff damel debut wonten ing Piala Donya nalika tetandhingan pambuka ing penyisihan grup nglawan timnas Uruguay. Tetandhingan pungkasan kanthi kasil imbang 0-0, déné Gourcuff kagantosaken wonten ing babak ingkang kaping kalih. Sasampunipun tetandhingan nglawan Uruguay, mantan juru main internasional, Just Fontaine ngandharaken bilih Gourcuff "ical" sadangunipun tetandhingan. Bab punika lajeng kalaporaken déning mèdia bilih gelandhang Franck Ribéry lan striker Nicolas Anelka kados sengaja damel Gourcuff "frozen-out" wonten ing tetandhingan nalika nglawan Uruguay. Wonten ing laga pamungkas ing babak penyisihan grup nglawan tuan rumah Afrika Selatan, Gourcuff kausir wonten ing babak kapisan sasampunipun wasit ndhapuk bilih piyambakipun sengaja nyikut juru main lawan ing praupan. Prancis kasor kanthi kasil 2-1, ingkang njalari boten saged lolos dhateng babak salajengipun.

Amargi akumulasi kartu abrit wonten ing Piala Donya 2010, Gourcuff nglèwataken kalih tetandhingan kanggé tim nasional nalika wulan Agustus lan September. Wondéné rikala wulan Oktober 2010, piyambakipun dipundangu malih mlebet tim nasional déning mantan manageripun rikala taksih main ing klub Bordeaux, Laurent Blanc kanggé kualifikasi Piala Éropa taun 2012 nglawan Tim Nasional Rumania lan Luksemburg. Wonten ing tetandhingan nglawan Rumania, Gourcuff main minangka juru main pengganti lan damel gol pungkasan nalika Prancis menang 2-0. Piyambakipun ugi mlebet wonten ing "line-up" awal nglawan Luksemburg lan paring pambiyantu assist dhateng gol pambuka ingkang kadamel déning Karim Benzema lan damel gol ingkang angka kalih kanthi kasil kamenangan 2-0.

Gourcuff boten mlebet wonten ing skuat juru main Prancis kanggé kajuaraan UEFA Euro 2012 (Piala Éropa 2012).

Tanggal 8 November 2012, piyambakipun dipundangu malih déning pelatih énggal Prancis, Didier Deschamps kanggé tetandhingan uji coba nglawan Tim Nasional Italia.  Wonten ing tetandhingan punika piyambakipun main minangka juru main pengganti wonten ing menit kaping 73 kanggé nggantosaken Mathieu Valbuena.

## Statistik Karièr 
### Klub 
### Internasional 
#### Internasional gol 
## Pangaji-aji 
### Klub 
;Rennes
* Coupe Gambardella (1): 2003

;Milan
* UEFA Champions League (1): 2006-07
* UEFA Super Cup (1): 2007
* FIFA Club World Cup (1): 2007

;Bordeaux
* Ligue 1 (1): 2008–09
* Coupe de la Ligue (1): 2008–09
* Trophée Des Champions (2): 2008, 2009

;Lyon
*Coupe de France (1): 2011–12
*Trophée Des Champions (1): 2012

### Internasional 
Prancis
* UEFA European Under-19 Football Championship: 2005

### Individu 
* Ligue 1: Pemain Paling Apik Taun 2008-2009
* Ligue 1: Pemain Paling Apik Taun 2009-2010
* Ligue 1: Pemain kanthi Gol Paling Apik  April 2009

## Cathetan suku 
## Pranala njaba 
* 
* 
* 
* 
* ESPN Soccernet profile